SET ปิดเช้าบวก 11 จุด หวัง “จีดีพี” ไทย ปีนี้ โต 4% จับตาบ่ายวิ่งต่อ!
SET ปิดเช้าบวก 11 จุด คาดหวัง GDP ของไทยในปี 66 จะเติบโตราว 4% บ่ายคาดบวกต่อ ให้แนวต้าน 1,682 จุด และ แนวรับ 1,670 จุด
SET ปิดเช้าบวก 11 จุด คาดหวัง GDP ของไทยในปี 66 จะเติบโตราว 4% บ่ายคาดบวกต่อ ให้แนวต้าน 1,682 จุด และ แนวรับ 1,670 จุด
6 ม.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าที่ผ่านมาฟื้นตัวหลังจากปรับลงมาสองวันติดต่อกัน ซึ่งเป็นการปรับขึ้นตามทิศทางตลาดหุ้นภูมิภาคส่วนใหญ่ที่เคลื่อนไหวอยู่ในแดนบวก นักลงทุนยังคงหวังการเติบโตของธุรกิจในประเทศจากมุมมองที่คาดการณ์ว่าภาพรวมเศรษฐกิจไทยในปี 66 จะเติบโตได้ถึงราว 4%
สำหรับความกังวลตัวเลขแรงงานสหรัฐที่ออกมาแข็งแกร่งจะเป็นปัจจัยกดดันให้ธนาคารกลางสหรัฐ (เฟด) ปรับขึ้นอัตราดอกเบี้ยนานกว่าที่คาดไว้นั้น มองว่าไม่ได้มีผลกระทบต่อดัชนีตลาดหุ้นไทยมากนัก
ขณะที่ช่วงบ่ายคาดดัชนีจะยังเคลื่อนไหวในแดนบวกได้อย่างต่อเนื่อง โดยให้แนวต้านไว้ที่ 1,682 จุด และ แนวรับ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 2,680.31 ล้านบาท ปิดที่ 12.40 บาท ลดลง 0.40 บาท
DELTA มูลค่าการซื้อขาย 2,484.84 ล้านบาท ปิดที่ 810.00 บาท เพิ่มขึ้น 4.00 บาท
CPALL มูลค่าการซื้อขาย 1,176.17 ล้านบาท ปิดที่ 70.25 บาท เพิ่มขึ้น 1.25 บาท
PTT มูลค่าการซื้อขาย 1,073.66 ล้านบาท ปิดที่ 32.50 บาท เพิ่มขึ้น 0.25 บาท
BDMS มูลค่าการซื้อขาย 1,025.27 ล้านบาท ปิดที่ 30.25 บาท เพิ่มขึ้น 0.75 บาท